JohanHeinsen/ENO huggingface dataset:
Kiøbenhavns Postrytter, 1793-12-06
London, den 19 November. Da Admiral Gardeners til Ostindien bestemte Flaade nu ogsaa saa hastig som mueligt maa forsynes med det endnu manglende Mandskab, saa har Matrospresningen i de sidste Dage været saa stærk, at aldeles ingen Skyts breve ere blevne respecterte, men alle paa Themsen liggende Skibe, endog det Ostindiske Compagnies, ere blottede for deres Mandskab. Paa alle vore Skibsværfter arbeydes uafladeligen, og Hvervingerne for Landmagten drives ikke med mindre Jver. General Grey allene faaer 14 Regimenter med sig til Vestindien, for at erobre Martinique og Guadeloupe. Admiral Gardener skal angribe Den Mauritius. For Hertugen af Yorks Armee forfærdiges her 5000 Feldtlamper. Prinds Adolph og Feldt marechal Freytag reyse i Overmorgen herfra til Flandern.
Kiøbenhavns Postrytter, 1793-12-06
J Hoftidenden læses en Kongelig Cabinetsordre, hvorefter intet med Kornvarer eller Meel ladet Skib maa løbe ud af nogen Engelsk Havn, førend den ladende Kiøbmand har med sin Eed bekræftet Ladningens rette Bestemmelse. - Fra Rusland indføres bestandigen mange Kornvarer til vore Havne.
Kiøbenhavns Postrytter, 1793-12-06
De i Hoftidenden bekiendtgjorte Official-Depecher fra Lord Hood i Toulon, gaae nu til den 27 October. De melde General O Haras Ankomst med 2 Regimenter fra Gibraltar; at der ligeledes var ankommet et Corps Sardiniere og en nye Transport Neapolitanere af 2000 Mand; at der fra den 1ste til den 27 October ey var forefaldet noget af Vigtighed; at Convent Armeen vel fortfarede med sit Arbeyde paa nogen Strækning fra Toulon, men at der endnu ikke var aabnet noget nyt Batterie, undtagen et lidet med to pundige Kanoner og een Mørser, som man dog med det svære Skyds snart haabede at bringe til at tie. Den Efterretning, at Fienden havde erobret Lion, bestyrkede den Formodning, at man af alle Kræfter vilde forstærke Convent-Armeen imod Toulon. – General OHara er udnævnt til Commandeur en Chef over Landmagten i Toulon. De Portugisiske Tropper, som i Førstningen vare bestemte til at forstærke Spanierne i Roussillon, ventes nu ogsaa til Toulon. Man er der i Begreb med at udruste 6 franske Linieskibe, som skulle afhente Monsieur, Regenten i Frankerige, fra Genua eller Livorno til Toulon. Flagskibet i denne Escadre fører 110 Kanoner.
Kiøbenhavns Postrytter, 1793-12-06
Augsburg, den 21 November. Private Breve fra Genua melde noget om en farlig Sammenrottelse, som der er opdaget imod Regierings forfatningen, men lykkeligviis for dens Udbrud blevet tilintetgjort. Adskillige af Senatorerne og overhovedet 3000 Personer skal have været med i denne Complot, hvis Plan var at bemægtige sig Tøyhuset, og derefter begynde paa en Revolution, liig den franske. Vel ere Ophavsmændene arresterte, og de bedste Forholdsregler for Eftertiden tagne; imidlertid vedvarer Gæringen endnu i saadan Grad, at man frygter for Følgerne; hvorfor ogsaa allerede mange anseete Folk begynde at bringe deres Penge og kostbare Sager i Sikkerhed. Man tvivler aldeles ikke paa, at det forrige franske Gesandtskab i Genua jo allerede i lang Tid har arbeydet paa denne Revolution, som man dog mindst ventede at skulle yttre sig i det Øyeblik, da der i Havnen ved Genua laae en stor Division af den foreenede Engelsk Spanske Flaade.
Kiøbenhavns Postrytter, 1793-12-06
Paris, den 22 November. Blandt andre her atter fra Departementerne indbragte Arrestanter og Guillotine Candidater er nu ogsaa den bekiendte Barnave, som er indlogeret i det stygge Conciergerie. Vagterne saavel ved dette Fængsel som ved det store Tugthuus ere blevne fordobblede. Generalcommandanten Henriot sagde desaarsag i sin Parole i Mandags "Jeg beder mine Kammerater indstændigen, at de ville henvende al deres Omsorg og Opmærksomhed paa begge disse Fængseler. Der existerer en skrækkelig Complot, hvis Følger ey kunne andet end være ulykkelige for Selskabet, dersom vi ikke ere paa vor Post. Man visitere nøye dem, som passere ind og ud; man følge dem stedse i Hælene; thi det udenlandske Guld baner sig Vei overalt, og det giør større Skade end alle de udenlandske Armeer. Henriot er ikke den eeneste, som nu igien begynder at tale om udenlandske Bestikkelser. Bazire og Chabot, som tilligemed to andre Convent Deputerte ere arresterte, have ligeledes udsagt, at de have faaet meget raisonable Tilbud udenlandsfra.
Kiøbenhavns Postrytter, 1793-12-06
J Tirsdags decreterede Conventet, da dets Finantser ved Kirkeskattene og Confiscationer ere komne i meget god Stand, en Gave til hele Armeen. Dette Decret lyder saaledes: 1) Fra den 1ste i Frimatre Maaneden (den 21de November) skulle Republikens Tropper, hvor de endog maatte være i Europa, foruden deres bestemte Sold nyde den Gratification, der er bestemt for dem, som i det mindste tiene 10 Mile fra Grændsen. 2) National Veteranerne, Revolutionsarmeen, og Gensdarmerne, som ikke ere ved Armeen, ere uberettigede til denne Gratification. - Ogsaa Formændene for Jacobinerclubben see sig nu satte i Stand til at giøre mere Godt; og Clubben besluttede derfor i Forgaars, paa Bourdons Forslag, at alle i Mont de Piete udsatte Klæder, Meubler, Linned, Sengeklæder og Tæpper, hvorpaa ey er laant mere end 50 Livres, skal uden Indfrielse leveres de Fattige tilbage, siden de ellers vilde liide alt for meget i den tilstundende Vinter.
Kiøbenhavns Postrytter, 1793-12-06
Midt under Sessionen i Mandags fik Conventets Præsident et Brev fra Cherbourg, hvilket han holdt hemmeligt, og erklærede, at han ansaae det for viseligst at sende det til Velfærdscommissionen. Denne Omstændighed gav Anledning til det Rygte, at endeel af den første Reqvisition, som var afmarcheret herfra til Cherbourg, var underveis blevet overfaldet og dræbt, men een af vore Sections-Clubs-Præsidenter erklærede denne Beretning for det skammeligste Opdigt af Aristocraterne. – Efter sikkre Beretninger fra St. Malo er denne Stad erklæret i Beleyringsstand, efterat der i Forveien var sørget forat sætte alting i Stand til Forsvar. - Et Brev fra Club den i Cherbourg, som i Forgaars blev oplæst i Conventet, melder iblant andet, at Røverne fra la Vende havde vovet at nærme sig Manche Departementet; men at de der vilde finde deres visse Død.
Kiøbenhavns Postrytter, 1793-12-06
Finanzieren Cambon, som ey i lang Tid har givet Conventet nogen Rapport, fremstillede sig i Forgaars, og fik et lydeligt bifald. Dette var endeligen intet Under, siden han forsikkrede Forsamlingen: at Assignaterne vare pari med rede Penge, at Assignat Hypotheket var nu uskatteerligt; at Emigranternes Godser bleve overalt solgte med stor Fordeel, at man kappedes om at giøre Udveye saavel til de frivillige som tvungne Laan; at det frivillige Laan allerede havde indbragt henved 40 Millioner, hvoraf en stor Deel var leveret contant, at Guld og Sølvtøyet blev indsendt fra alle Kirker, at den sidste Reqvisition har leveret 800000 Soldater o. s. v. - heraf gjorde han naturligviis den Slutning, at Conventets Magt og det nu gieldende System var urokkeligt. Jblandt de Deputationer og Processioner, som i Forgaars holdt deres Tog igiennem Conventsalen, var især den catholske Religions Liigbegiængelse et meget larmende og ret forargeligt Optrin. Man har nemlig en stor med sort Klæde bedækket Sarcophag, efter hvilken der fulgte en Sørgemusik, og Sangere i dyb Sorg, hvilke istemmede en Sang, der begyndte med de Ord: Monsieur de Malbrouckest mort. Strax derefter gik en liden Dreng, som raabte, at Conventet ufortøvet skulde beskjæftige sig med den offentlige Opdragelse, og lade forfatte en republicansk Cathechismus. For denne Patriotisme fik Drengen Broderkysset.
Kiøbenhavns Postrytter, 1793-12-06
Brüssel, den 24 November. Hvor godt de Alliertes Expedition imod Poperingen endog lykkedes, veed man dog, af de siden indløbne Beretninger, at Udfaldet ey fuldkommen svarede til det Haab, man havde gjort sig. Den Colonne, som havde Ordre til at gaae over Reningelst, for at afskiære Fiendens Retirade, foer nemlig vild om Natten; hvorved der, da Angrebet den 16de om Morgenen begyndte, blev frie Passage for Fienden til baade at flygte og redde sin Bagage. Jmidlertid fandtes dog paa Landeveiene henved 600 Mand døde og saarede, og gjordes 50 Mand til Fanger. De bevæbnede Bønder fra Vestflandern udmærkede sig især ved denne Leylighed, og fægtede som Løver. Poperingen er nu frelst, men man har fundet alting ødelagt og ruineret. Fienden har taget alting med sig, ligetil Døre og Vinduer. – J Ypern har man opdaget en Complot, efter hvis Plan nogle af Jacobinernes Tilhængere skulde overlevere Staden i Fiendens Hænder. Til Lykke blev Forræderiet opdaget to Dage for Udførelsen. Hovedmændene for Sammenrottelsen ere undkomne, og man gaaer nu paa Spoer efter deres Medskyldige.
Kiøbenhavns Postrytter, 1793-12-06
Frankfurt, den 26 November. Kort før Postens Afgang bringer en Stafette os den Efterretning, at Franskmændene den 23de havde med deres hele Magt angrebet Preusserne ved Pirmassens, men vare af Hertugen af Brunsvig blevne totaliter slagne. Franskmændenes Forliis anslaaes omtrent til 4000 Døde, mange Saarede, og et stort Antal Fangne, foruden en Mængde erobret Artillerie og Munition. De omstændeligere Efterretninger ventes med næste Post.
Kiøbenhavns Postrytter, 1793-12-06
Haag, den 26 November. Arveprindsen af Oranien ventes endnu i denne Uge tilbage fra Armeen, og med ham de Hollandske og Schweitzer Garder, samt Rytter og Dragongarderne, hvilke skulle fordeeles i Stæderne i Provindsen Holland, og i deres Sted sendes andre Regimenter til Armeen. Foruden formeldte ventes endnu adskillige andre Hollandske Regimenter at blive tilbagekaldte, og deres Afgang at erstattes af Brunsvigske og Mecklenburgske Subsidietropper.
Kiøbenhavns Postrytter, 1793-12-06
J nogle af denne Provindses Stæder havde uroelige Hoveder søgt at opegge Folket, og til den Ende foranstaltet en Addresse til Generalstaterne, for at formaae dem til at drage Holland ud af Krigen med Frankerige.
Kiøbenhavns Postrytter, 1793-12-06
J to Byer løb virkeligen denne Addresse allerede om til Underskrivt, men da det var tydeligt nok, at denne Operation ey kunde sigte til andet, end at opvække MisforHøyelse og Uorden, saa blev Addressen endnu i rette Tid undertrykket af Øvrigheden, og nogle af Ophavsmændene krævedes til Regnskab for deres Forhold. Det hedder, at Prindsen af Conde allerede i forrige Uge er reyst herigiennem og videre over Helloetsluis til Engeland, for derfra at gaae til Normandie og Bretagne, og der tilligemed Greven af Artois stille sig i Spidsen for Royalisterne; hvilket Monsieur ligeledes vil giøre Toulon.
Kiøbenhavns Postrytter, 1793-12-06
Berlin, den 30 November. Vore Aviser levere i Dag en officiel Beretning om en den 17de ved Bisingen forefaldet Træfning. Greve Kalkreuths Corps, som var henved 8000 Mand stærkt, og som samme Dag havde forladt Positionen ved Bischheim, og Bliescastel, for at marchere tilbage til Homburg, blev paa forskiellige Tider fire Gange angrebet af 25000 Franskmænd, men affærdigede disse, især den sidste Gang, saa tappert, at de med et Forliis af henved 1000 Mand maatte trække sig tilbage. Bataillonerne under Oberst von Kamke have ved denne Leylighed viist en Bravour, som der i Historien findes faa Exempler paa. Den franske General Lombard, 9 andre Officerer, og 33 Gemeene bleve gjorte til Fanger. Vort Forliis bestaaer i 16 Døde og henved 60 Saarede.
Kiøbenhavns Postrytter, 1793-12-06
Kiøbenhavn, den 6 December. Under 20de f. M. er i det tydske Sprog udgaaet en Forordning, hvorved Forbudet paa fremmede Glasvarers Jndførsel i Hertugdømmerne Slesvig og Holsteen, samt Herskabet Pinneberg og Grevskabet Ranzau, bliver op havet.
Kiøbenhavns Postrytter, 1793-12-06
Den 3 Julii d. A. er Lieutenant Christian Brockdorff, allernaadigst beskikket til Told- og Consumtions Jnspecteur i Bogense, og Tolderen i Bogense, Christian Bøgvad, til Told- og Consumtions Casserer sammesteds. Den 26 Julii er den ved Holmens Seil-Flag- og CompasmagerVærksted hidtil som Mestersvend staaende Ove Andreas Bugge allernaadigst beskikket til Mester ved bemeldte Værksted, og i hans Sted Formanden Gudmund Sørensen, Grip igien beskikket til Mestersvend. Den 8 November har Hs. Kongelige Majestæt allernaadigst benaadet den fra det Søndenfieldske Jnfanterie-Regiment dimitterede Premier-Lieutenant, Bendix Salomon von Rye, med Ober Krigs Commissairs Character. Den 22de November er Søe-Capitain Henrich Wium allernaadigst beskikket til Enrollerings Chef og Oberlots i Frederichshalds District. anden.
Kiøbenhavns Postrytter, 1793-12-06
J Tallotteriets 695de Trækning her i Staden udkom i Tirsdags følgende Nummere: Göttinger franske og tydske Futteral-Calendere, samt Musen-Calendere for Aaret 1794, hvori findes et Kobberstykke for hver Maaned, tilligemed den nu brugelige Fruentimmer- og Mandfolke=Klædedragt, kan tilkiøbs bekommes i det Kongelige Bogtrykkerie, i Pergament med Futteral 4 Mk. 4 Sk. og i Taft med skildret Tegning 1 Rdlr. 1 Mk. Saa- og smaae Altonaiske Calendere med illuminerte, røde, blaae og sorte Kobbere.
Kiøbenhavns Postrytter, 1793-12-06
Fra Pressen er udkommet: Forsøg til Femte Christians Historie, som en Jndledning til Fierde Frederichs ved Etatsraad Høyer, af N. D. Riegels. Dette Forsøg faaes tilkjøbs hos de Herrer Boghandlere Agent Gyldendal, Buch, Poulsen og i det Hopffnenske Contoir, samt hos enhver af bemeldtes Commissionairer, for 1 Rdlr. 4 Mk. paa Trykpapiir og 2 Rdlr. 1 Mk. paa Skrivpapiir. Sielens aandelige Lyst-Hauge, udi hvilken en Gudelskende Siel dagligen kan hente sig Trøst og Vederqvægelse ved andægtige Hierte-Suk, baade Morgen og Aften, i sit eget saavelsom Guds Huus; desligeste naar den agter at gaae til Skrifte og Alters, saa og over de 7 Kong Davids Poeniteentze=Psalmer, prydet med 8 Kobberstykker, som forestille hvad Gud haver skabt hver Dag i sær. Guld elskende og andægtige Siele vil i denne aandelige Lyst-Hauge finde kostelige Urter, og plukke hvad som kan være tienlig til deres aandelige Røgelse, sælges i det kongel. Bogtrykkerie, for 1 Mk. Ere ypperlige Taler, snart uden Lige, om Evigheden og om den Vigtighed og de Fordeele, der ere i og ved stedse at see hen til det Evige, skrevet paa engelsk af Job Orton, og nu, efter den tredie engelske Udgave oversat paa Dansk, sælges i det kongel. Bogtrykkerie for 10 Skilling.
Kiøbenhavns Postrytter, 1793-12-06
Jule-Tanker eller det underlige Barns underlige Fødsel, forfattet af Jørgen Rosenkrantz, fordum Ridder af Dannebroge og Hofmester for det Sorøiske adelige Academie, sælges i det kongel. Bogtrykkerie for 10 s.
Kiøbenhavns Postrytter, 1793-12-06
Godt Maculatur=Papiir er tilkjøbs at bekomme i det Kongelige Bogtrykkerie for 7 Mk. Riiset.
Kiøbenhavns Postrytter, 1793-12-09
Kiøbenhavns Aar. res, No. tilsinus, Jan, punPost-Tidender. Jum. nen. Plads. Mandagen, den 9 December. Heraf udgives ugentlig 2de Stykker, ved P. M. Hopsiner.
Kiøbenhavns Postrytter, 1793-12-09
Constantinopel, den 25 October. Til Smyrna er der ankommet et betydeligt Antal Engelske Coffardieskibe under en Escorte af et Linieskib og 4 Fregatter. Men disse Krigskibe skal ikke forblive i de tyrkiske Farvande, men seyle tilbage igien; hvilket de europæiske Kiøbmænd meget ugierne see. Jsær er man i Smyrna meget bange for nye Uordener, som let kunde forefalde, naar den franske Fregat, som har bragt Semonvilles Sager herhid, kommer der tilbage. Alle Consuler i Smyrna have derfor henvendt sig til Gesandtene her, for at formaae Porten til at giøre saadanne Anstalter, at de franske Matroser kunne holdes i Ave. Saa hedder det og, at det tyrkiske Ministerium har staaet i Accord med Officererne paa bemeldte franske Fregat, for at faae den tilkiøbs for 150000 Piastre. Men just da man var i Begreb med at underskrive Contracten, blev der forestillet Porten, at den ey maatte indlade sig i noget Kiøb med Rebellerne om Sager, som tilhørte den franske Krone; thi dersom Monarkiet igien kom i Stand, saa havde den nye Konge Ret til at paastaae Fregatten udleveret. Denne Forestilling synes at have gjort Jndtryk paa Divanet; og saavel de franske Officerers som Mandskabets Attraae efter at dele denne smukke Kiøbesum vil nu neppe blive opfyldt.
Kiøbenhavns Postrytter, 1793-12-09
For at forekomme de Græske og Armenianske Familiers Udvandring til Crimm og Oczakow, havde Porten paalagt den Patriarch, under hvis geistlige Opsyn bemeldte Familier staae, at forebygge disse Udvandringer. Men Patriarchen, som i denne Anledning blev hidkaldet, har gjort saa eftertrykkelige Forestillinger derimod, at det ham paalagte Ansvar gandske bortfalder. Derimod har Porten befalet, at Grækerne og Armenianerne ey herefter skulle erlægge større Told end Franskmændene.
Kiøbenhavns Postrytter, 1793-12-09
Endnu har den Russisk Keiserlige Ambassadeur ey formeligen notificeret Storviziren sin Ankomst. J hans Hotel hersker den største Pragt. Hans Folk giøre sig ret en Fortieneste af at rive Nationalcocarden af alle de Franskmænd, de møde. Jnsus Pacha, som ogsaa var kaldet herhid, og som man troede, skulde anden Gang blive Storvizir, er blot blevet Pacha i Morea. - Her er nu ikke ringeste Tegn til, at Porten skulde ville indlade sig i nogen nye Krig.
Kiøbenhavns Postrytter, 1793-12-09
London, den 22 November. Vort Publicums Opmærksomhed er nu pludseligen blevet henvendt paa en nye Expedition, som Regieringen efter adskillige ved Hoffet holdte Raadslagninger har besluttet, og af hvilken man lover sig det bedste Udfald. Saasnart nemlig Regieringen fik Efterretning om, at de franske Royalister havde trænget sig ind i de ved Kanal Kysterne liggende Departements, og der langs med bemeldte Kyster plantet det franske Kongeslag, saa og havt adskillige blodige Træfninger med Conventtropperne, besluttede den at understøtte Royalisternes Foretagender. Admiral Macbride, som just er kommet tilbage fra et Krydstog til Normandie og Bretagne, har afgivet den Erklæring, at det nu just er den rette Tid, og at man derved bedst vilde opmuntre Jndvaanerne i Bretagne og Normandie, hvor Revolutionen hidtil har de færreste Tilhængere, til at afkaste Conventets Herredømme. Allerede den 19de bragte derfor en Expresser den Ordre til Portsmouth, at alle Transportskibe med de til Vestindien bestemte Tropper skulde ufortøvet giøre sig færdige til en Expedition mod de franske Kyster. Greve Mora (forhen Lord Raredon) som skal commandere denne Expedition en Chef, er allerede reyst til Portsmouth, hvor der arbeydes Natten med Dagen, paa det Expeditionen endnu i denne Uge, under Escorte af endeel Linieskibe og Fregatter, kan blive foretaget. Greve Moi fra faaer 10000 Mand under sin Commando, og General Grey skal commandere under ham. Det hedder ogsaa, at de i Engelsk Sold tagne 6000 Hesser og 1600 Mand Cavallerie skulle bruges til denne Tieneste. Landgangen skal, efter Sigende, giøres i en dertil beqvem Bugt i Nærheden af St. Malo. – Den sidste Expedition fra Engeland mod den Bretagniske Kyst blev foretaget i Aaret 1758, da en Escadre under Commodore (nu Admiral) Howes Commando indløb i Cancale-Bayen, og Natten til den 7 Junii opbrændte alle i Havnen ved St. Malo liggende Skibe, men kunde dog ey faae Bugt med Staden selv.
Kiøbenhavns Postrytter, 1793-12-09
Kongen har skiænket den franske Greve de Vaure en stor Strækning Land i Canada til en Colonie for verdslige og geistlige Emigranter. De skal ey allene transporteres derhen paa Regieringens Bekostning, men ogsaa forsynes med alle Fornødenheder. Den aabnede Subscription til at forsyne de i Feldten staaende Engelske Tropper med gode Vinterklæder, har her den ønskeligste Fremgang. Vor Stad har allene gidet 500 Pund Sterling dertil; mange andre Stæder have fulgt dette Exempel, og der er allerede sendt mange saadanne nye Munderingsstykker til Hertugen af York. Efter de nyeste Beretninger fra Philladelphia har den gule Feber der fra den 5te August til den 5te October alt i alt bortrevet 4000 Mennesker, og 2000 af Jndbyggerne havde forladt Staden. Mærkeligt er det, at denne Sygdom har blot angrebet de Hvide, og at der til den 18de September ikke var død en eneste Neger deraf, endskiønt disse gik de Syge tilhaande, og begrove Ligene.
Kiøbenhavns Postrytter, 1793-12-09
Carlsruhe, den 23 November. J de sidste tre Dage have vi høre en bestandig Kanonade, og seet mange Vogne med flygtende Qvinder og Børn komme herhid, hvilke alle bringe den sørgelige Tidende, at Franskmændene skiænde og brænde overalt hvor de komme frem. Prumpt, Buchsweiler, og flere Stæder skal allerede være gandske udplyndrede og ødelagte.
Kiøbenhavns Postrytter, 1793-12-09
Mannheim, den 24 November. Vi see nu atter det samme sørgelige Optrin, som vi i denne Krig adskillige Gange have seet, at nemlig Folk af forskiellig Stand og Alder af Frygt for Fienden tage deres Tilflugt til denne Stad. Jsær i de sidste Dage har der en Mængde af slige Ulykkelige strømmet ind af vore Porte med det Lidet, de af deres Eiendomme have kunne medbringe. De fleste komme fra Zweybrücken og omliggende Egne, hvilke allerede siden sidste Torsdag have været i Fiendens Vold.
Kiøbenhavns Postrytter, 1793-12-09
Paris, den 25 November. J Gaar bleve Carl Franz de Laverdy, forhen Statsminister og Finantscontrolleur under Ludvig den Femtendes Regiering, og Brigade-Generalen Chateau Thierry, guillotinerte, den første som Formand for en Complot, der skulde stifte Hungersnød i Paris, hvorfor man kastede en stor Deel Kornvarer i Vandet, og sørgede troeligen for, at Resten kunde fordærves; den sidste, fordi han den 20de Junii 1792 havde befalet Soldaterne af det 102det Regiment Ordre til at skyde paa Folket, da det strømmede til Thuillerie-Slottet. De vare begge over 70 Aar, og Laverdy eyede stor Formue, som nu er confisqueret.
Kiøbenhavns Postrytter, 1793-12-09
Grevinde Dubarry, den bekiendte forrige Hertug af Bethune Charost, og forhen Deputeret Barnave, have for Revolutionstribunalet udstaaet det hemmelige Forhør. De ville formodentligen alle tre med første blive dømte. Foruden hendes bekiendte Ødselhed, i den Tid hun var Ludvig den Femtendes Maitresse, bebreyder man ogsaa Dubarry, at hun har corresponderet med Emigranterne. Man skal virkeligen have fundet adskillige saadanne mistænkelige Breve iblant hendes Papirer. Tre Personer, hvilke bleve overbeviiste om at have aflagt falskt Vidnesbyrd imod to Borgere, som skulde have ført royalistisk Tale, ere af Revolutionstribunalet dømte til 20 Aars Fængselstraf, og at staae i 6 Timer, offentligen til Skue paa Skafottet.
Kiøbenhavns Postrytter, 1793-12-09
Hvormeget end Hebert i sin samse Journal driver paa Madame Elisabeths Proces, saa er dog dermed ikke gjort nogen Begyndelse; i det ringeste er hun ey endnu ført for Tribunalet.
Kiøbenhavns Postrytter, 1793-12-09
Den Deputerte St. Julien fra Toulouse, som af Ba zire og Chabot var denonceret som Ophavsmand for en nye Sammenrottelse, har paa sin Flugt ey allene medtaget alle de Papirer, som skulde været Beviser imod ham, men desuden 800000 Livres i Guld.
Kiøbenhavns Postrytter, 1793-12-09
Stockholm, den 26 November. J Forgaars havde Greve von Romanzow sin Tiltrædelses-Audience, og overleverede sit Creditiv som RussiskKeyserlig Ambassadeur. Ved denne Audience havde ingen foregaaende besynderlig offentlig Pragt Sted. Jmidlertid paraderede dog alle Garderne og Liv=Husarerne. Den for største Deelen demolerte Fæstning Calmar ved Østersøen, lige over for Den Øeland, bliver efter Kongelig befaling igien istandsat. Generaladjutant Ankarsværd er sendt derhen som Commandant. - Militair Academiet paa Lystslottet Carlsberg er næsten færdigt, og der giøres nu Anstalter til at formeere dette nyttige Institat med 150 nye Elever.
Kiøbenhavns Postrytter, 1793-12-09
Wien, den 27 November. Den fra Porten til Engeland bestemte tyrkiske Gesandt, Ali Agi Jusuf Effende, er i Gaar paa sin Reyse til London ankommet her til Staden.